Халел Досмұхамедов атындағы Атырау университеті

Халел Досмұхамедов атындағы Атырау университеті — Қазақстан Республикасының білім беру жүйесінде өзіндік тарихы мен тәжірибесі бар халықаралық деңгейдегі бәсекеге қабілетті мамандар даярлайтын жоғары оқу орындарының бірі. 

 Тарихы 
Университет 1950 жылы 14 маусымда мұғалімдер институты ретінде ашылды. Алғашқы оқу жылында институтта 3 бөлім ашылып, әр бөлімде қазақ және орыс тілдерінде оқитын 50 студенттен 150 адам қабылданды.
1955 жылы мұғалімдер институты педагогикалық институтқа айналды. 1994 жылы педагогика институты Атырау университеті болып құрылды. Осы жылы оқу орнына көрнекті қайраткер, ғұлама ғалым Халел Досмұхамедовтың есімі берілді. Жоғары оқу орны мемлекеттік аттестаттаудан өтіп, Қазақстанның батыс аймағында алғашқы аймақтық университет дәрежесіне ие болды. 2005 жылы оқу орнының білім берудегі бәсекеге қабілеттілігімен және әлемдік білім беру саласындағы талаптарды қамтамасыз етуге бағытталған Сапа менеджменті жүйесі енгізілді. Оқу орны «Mody International ertification» ұйымының «ИСО 9001-2000» және «Эксперттеу және сертификаттау ұлттық орталығы» АҚ-ның Батыс Қазақстандық филиалының сертификатына ие болды.

2007 жылы Университет ғалымдары Қазақстан Республикасының Президентінің «Сапа саласындағы жеткен жетістіктері үшін» сыйлығының жеңімпаздарын анықтау мақсатында болған «Алтын сапа» көрме байқауына қатысып, белсене қатысушы мекеме ретінде Алғыс хатқа ие болды. 2009 жылдың 18 қыркүйегінде (Болонья) университеттер Ұлы Хартиясына қол қойды, бұның өзі – университеттің қабілеттілігі мен мол дәстүрінің белгісі. 2010 жылы Х.Досмұхамедов атындағы Атырау мемлекеттік университеті Ұлы Хартиясына біріккен 600 әлемдік университеттер қатарына енді.

Соның нәтижесінде университет Болон процесінің толық қатысушысы болып есептілді. Болон үдерісі талаптарына сәйкес білім алушылардың қос диплом алуларына, оқу орнын қысқа мерзімде бітіруге салалы университеттердің ішінде алтыншы орынға ие.

Түлектерді жұмысқа орналасу деңгейін арттыру және білікті мамандарға тапсырыстарды қанағаттандыру үшін жыл сайын жұмысқа орналасу жәрмеңкесі өтеді, оған аймақтағы отандық және шетелдік компаниялар, түрлі деңгейдегі банк өкілдері, облыстық білім беру департаментінің жауапты адамдары қатысады. «Дипломмен ауылға» мемлекеттік бағдарламасы бойынша жұмыстар атқарылып келеді.
2020 жылы маусым айында университет «Х.Досмұхамедов атындағы Атырау университеті» коммерциялық емес акционерлік қоғамға айналды.

 Құрылымы 
Университеттің 6 факультеті бар:
 Инновациялық білім беру факультеті
 Жаратылыстану ғылымдары факультеті
 Физика, математика және ақпараттық технологиялар факультеті 
 Гуманитарлық ғылымдар және өнер факультеті
 Экономика және құқық факультеті
 Көптілді білім беру факультеті

Оларда 34 мамандық бойынша 7937 студент оқиды, (4542-сі күндізгі, ал 3395-і сырттай оқу бөлімдерінде). 43 кафедрада 560 оқытушы жұмыс істейді, оның 20-сы ғылым докторы, өздерін-өздері толық қаржыландыру (коммерциялық) топтарында 3222 студент оқиды. Университетте — Ресей, Түркия, Қырғызстан, Түрікменстан, Өзбекстаннан т.б. шет елдерден  50-ден астам студент білім алады. КСРО-ға еңбек сіңірген спорт шебері, Токио Олимпиадасының  күміс жүлдегері Ә. Тұяқов, ҚР Мемлекеттік сыйлығының иегері, ақын Фариза Оңғарсынова, т.б. осы университеттің түлектері.Қазақ энциклопедиясы

‎400px|right|Университет ғимараты

 Ректорлар 
Құспан Темірғалиев - 1950-1955 жылдар.

Сүгірбай Байтықов - 1956-1957 жылдар.

Бәкір Білеубаев - 1957-1958 жылдар.

Қадыр Жаманбаев - 1958-1961 жылдар.

Садырбай Қожабаев - 1961-1969 жылдар.

Сәнду Дүймағамбетова - 1969-1972 жылдар.

Ғапуролла Даиров - 1972-1976 жылдар.

Ерен Сахипов - 1976-1983 жылдар.

Нәжіман Күнхожаев - 1983-1986 жылдар.

Жамбыл Ақылбаев - 1986-1991 жылдар.

Хисмет Табылдиев - 1991-1999 жылдар.

Асхат Иманғалиев - 1999-2008 жылдар.

Киікбай Жаулин - 01.08.2011-01.10.2011

Алтай Қазмағамбетов - 2008-2011 жылдар.

Бейбіт Мамраев - 2012-2016 жылдар.

Абзал Талтенов - 2016-2019 жылдар.

Саламат Идрисов - 2020 жылдан бері университет ректоры.

 Дереккөздер 

Сілтемелер
Ресми торабы
Atyrau State University ...
Күнделік порталы
Х. Досмұхамедов атындағы Атырау мемлекеттік университеті 60 ...

Санат:Атырау жоғарғы оқу орындары
Санат:Қазақстан университеттері